Treacher Collins sindromi
Treacher Collins sindromi (inglizcha: Treacher Collins syndrome (TCS, jagʻ-yuz disostozi, otomandibulyar displazi) — bosh-yuz deformatsiya bilan tavsiflangan autosomal dominant kasallik. 1900-yilda ingliz oftalmologi Edvard Treacher Collins tomonidan tasvirlangan. Treacher Collins sindromi 50 000 chaqaloqdan 1 tasida uchraydi. Tipik klinik belgilari: bosh suyagining yuz qismining qoʻpol nuqsoni, gʻilaylik, koʻz qovoqlari kolobomasi; ogʻiz, iyak va quloqlarning kattaligi odatdagidan sezilarli darajada kamroq. Baʼzi hollarda eshitish qobiliyati yoʻqoladi. Treacher Collins sindromi boʻlgan odamlar koʻpincha normal aqlga ega.